UZNESENIE VLÁDY SLOVENSKEJ REPUBLIKY
č. ...
z ... .......    2005

k návrhu na uzavretie Právneho nástroja medzi Slovenskou republikou a  Spojenými štátmi americkými podľa článku 3 odsek 3 Dohody medzi Európskou úniou a  Spojenými štátmi americkými o vzájomnej právnej pomoci, podpísanej 25. júna 2003 

Číslo materiálu:		
Predkladateľ:	podpredseda vlády a minister spravodlivosti 	
Vláda
A.	súhlasí
A.1. 	s uzavretím Právneho nástroja medzi Slovenskou republikou a  Spojenými štátmi americkými podľa článku 3 odsek 3 Dohody medzi Európskou úniou a  Spojenými štátmi americkými o vzájomnej právnej pomoci, podpísanej 25. júna 2003 (ďalej len “právny nástroj”)
         A.2.  	s tým, že jej právny nástroj nebude po podpise znovu predložený
	
B.	odporúča
prezidentovi Slovenskej republiky 
            B.1. 	splnomocniť podpredsedu vlády a ministra spravodlivosti na podpis právneho nástroja s výhradou ratifikácie
  B.2. 	ratifikovať podpísaný právny nástroj po vyslovení súhlasu Národnej rady Slovenskej  republiky

C.	poveruje
predsedu vlády
C.1. 	predložiť právny nástroj po jeho podpise Národnej rade Slovenskej republiky na vyslovenie súhlasu

podpredsedu vlády a ministra spravodlivosti 
C.2. odôvodniť návrh na uzavretie právneho nástroja v Národnej rade Slovenskej republiky

D.	ukladá
podpredsedovi vlády a ministrovi spravodlivosti	

         D.1. 	požiadať ministra zahraničných vecí, aby vykonal príslušné opatrenia spojené      s nadobudnutím platnosti právneho nástroja
         D.2. 	požiadať ministra zahraničných vecí, aby oznámil americkej strane príslušný orgán Slovenskej republiky na uzavretie dohody o vytvorení spoločného vyšetrovacieho tímu podľa čl. 2 ods. 2 právneho nástroja
         D.3. 	zabezpečiť vykonávanie právneho nástroja po nadobudnutí jeho platnosti pre Slovenskú  republiku v rámci svojej pôsobnosti

E.	  odporúča
generálnemu prokurátorovi

E.1  zabezpečiť vykonávanie právneho nástroja po nadobudnutí jeho platnosti pre Slovenskú  republiku v rámci svojej pôsobnosti

 Vykoná:		predseda vlády
podpredseda vlády a minister spravodlivosti

Na vedomie:		prezident Slovenskej republiky
	             	predseda Národnej rady Slovenskej republiky
			generálny prokurátor Slovenskej republiky